স্থানীয় জাতের ধানচাষের সুবিধার বিষয়ে কৃষক মো. আক্কাস জানান, আমরা জায়গা ভিত্তিক ধানের জাত নির্বাচন করতে পারি। ইরির মধ্যে কোন জাত নাই। কৃষক হাবিবুর রহমান বললেন, স্থানীয়  জাতের ধান আমন আমরা সব জায়গায় লাগাইতে পারছি। এক মণ আমন ধান খাইবেন আর দুইমণ ইরিধান খাইবেন, সমান হইবে? সমান হইবে না। এই যে সকালে পান্তাভাত খাইয়া হাল চইতে যায়, আসর হইলেও খিদা লাগে না। কিন্তু ইরিধানের চালের গরমভাত খাইয়া সকালে ক্ষেতে গেলে এগারটার সময় চাইয়া থাহি--এহনও ভাত লইয়া আয় না কেন। ইরি ধান-২৯ আমাগো বয়সে হইছে। আমাগো কথা শোনে। কিন্তু পুষ্টি যোগাইতে পারে না।